Diari Oficial de la Generalitat Valenciana


Sumari del DOGV 5390, del 17-11-2006 (2006/12357)

Resolució, de 29 de setembre de 2006, de la Direcció General d'Energia, per la qual s'autoritza la transmissió de la titularitat de Repsol Butano, SA, a favor de Gas Natural Cegas, SA, dels drets derivats de la concessió administrativa així com de les instal·lacions per a la distribució per canalització de combustibles gasosos a la localitat de Gandia, i s'atorga a Gas Natural Cegas, SA, l'autorització administrativa, per a la construcció de la xarxa de distribució de gas natural al terme municipal de Gandia, província de València. (CBREDE/1997/25, CBREDE/2004/8/46, CBREDE/2005/10/46 i CBREDE/2005/38/46).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5390

Data del DOGV
:   17-11-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/12044


Organisme emissor
:   Conselleria d'Infraestructures i Transport

Tipus de document
:   Anunci

Resolució, de 29 de setembre de 2006, de la Direcció General d'Energia, per la qual s'autoritza la transmissió de la titularitat de Repsol Butano, SA, a favor de Gas Natural Cegas, SA, dels drets derivats de la concessió administrativa així com de les instal·lacions per a la distribució per canalització de combustibles gasosos a la localitat de Gandia, i s'atorga a Gas Natural Cegas, SA, l'autorització administrativa, per a la construcció de la xarxa de distribució de gas natural al terme municipal de Gandia, província de València. (CBREDE/1997/25, CBREDE/2004/8/46, CBREDE/2005/10/46 i CBREDE/2005/38/46). [2006/12942]  
Vist l'escrit de 17 de juliol de 2006 presentat davant d'esta Direcció General d'Energia, per la mercantil Gas Natural Cegas, SA, per mitjà del qual sol·licita, després de l'exposició de diverses manifestacions, la transmissió dels drets derivats de la concessió administrativa atorgada a Repsol Butano, SA, mitjançant una Resolució, de 18 d'octubre de 1996, de la Conselleria d'Indústria i Comerç, per a la prestació del servici públic de subministrament i distribució per canalització de combustibles gasosos de la 2a i 3a família al municipi de Gandia, província de València, així com de les instal·lacions de canalització ja executades. El referit escrit conté la declaració del titular de la instal·lació, Repsol Butano, SA, en la qual manifesta la seua voluntat de transmetre la dita autorització.  
Vist que en data 18 d'octubre de 1996, la Conselleria d'Indústria i Comerç va atorgar resolució de concessió administrativa a Repsol Butano, SA, per a la prestació del servici públic de subministrament i distribució per canalització de combustibles gasosos de la 2a i 3a família a la localitat de Gandia (València), per a usos domèstics, comercials i xicotetes indústries (CBREDE/1997/25).  
Vist que mitjançant una Resolució, de 28 de gener de 1998, del Servici Territorial d'Indústria i Energia de València, es va autoritzar a Repsol Butano, SA, l'execució material de la instal·lació d'acord amb el projecte presentat, de les instal·lacions d'emmagatzemament de GLP i xarxa bàsica per a distribució al municipi de Gandia.   
Així mateix, en data 6 de juny de 2002 l'esmentat Servici Territorial va dictar resolució en què autoritza la posada en marxa de les instal·lacions d'emmagatzemament de GLP i xarxa bàsica (parcial 1a fase) per a distribució de GLP al terme municipal de Gandia, que comprén un depòsit aeri de GLP i els equips i instal·lacions que en esta es ressenyen, sense que s'haja arribat a executar.  
Vista la sol·licitud presentada per Gas Natural Cegas, SA, amb data 13 d'abril de 2004 davant de la Unitat Territorial d'Energia de València de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Gandia firmat per l'enginyer industrial, Sr. Federico Arroyo Gómez i visat pel Col·legi Oficial d'Enginyers Industrials de la Comunitat Valenciana, demarcació de València, amb data 2 d'abril de 2004 perquè li siga atorgada l'autorització administrativa per a la distribució de gas natural al municipi de Gandia, província de València, amb destí als mercats domèstic, comercial i industrial (CBREDE /2004/8/46).  
Vist que es va realitzar la informació pública, a què fa referència el títol IV de la Llei 34/1998, de 7 d'octubre, del Sector d'Hidrocarburs, i en l'article 78 del Reial Decret 1434/2002 pel qual es regulen les activitats de transport, distribució, comercialització subministrament i procediments d'autorització d'instal·lacions de gas natural per mitjà de l'anunci corresponent que es va publicar en els diaris Las Provincias i El País dels dies 4 i 5 de març de 2005, respectivament, en el Butlletí Oficial de la Província de València de 2 de març de 2005 i en el Diari Oficial de la Generalitat Valenciana de 4 de març de 2005, i es va publicar posteriorment correcció d'errades de la referida informació pública en els diaris Las Provincias i El País de 8 d'abril de 2005, en el Butlletí Oficial de la Província de València de 9 d'abril de 2005 i en el Diari Oficial de la Generalitat Valenciana de 6 d'abril de 2005.  
D'acord amb la documentació que es troba en l'expedient, es van presentar al·legacions a la mencionada sol·licitud per l'empresa Iberdrola Distribución de Gas, SAU, que, en síntesi, manifesten el següent:  
Que la sol·licitud de Gas Natural Cegas, SA, pareix referir-se a l'atorgament d'una concessió en exclusiva; que no ha sigut possible identificar el denominat .Estudi d'inversions i planificació de la xarxa de gas de Gandia.; que tampoc figura en el projecte el criteri d'elecció d'un cabal nominal de 2.500 m3(n)/h; que la sol·licitud no pot entendre's en termes d'exclusivitat o contindre una exclusió de la concurrència, ja que no resulta possible delimitar l'àrea concreta per a la qual se sol·licita l'autorització, de la qual cosa pareix inferir-se que està referida a tot el terme municipal en abstracte; que hi ha una autorització d'emmagatzemament i xarxa de distribució canalitzada de GLP al municipi ja executada en diversos carrers principals, la qual ha sigut obviada en la sol·licitud de l'empresa peticionària, i es duplica la configuració de les dites xarxes de distribució.  
Que simultàniament a les al·legacions efectuades, presenta sol·licitud d'autorització administrativa per a la distribució de gas natural tant en àrees consolidades, com en els nous desenvolupaments urbanístics previstos al municipi de Gandia.  
Vist que el Servici Territorial d'Energia va sol·licitar informe a l'Ajuntament de Gandia, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual fan constar les condicions que considere oportunes referides a la sol·licitud de Gas Natural Cegas, SA, i consta en l'expedient l'acord que a continuació i resumidament es menciona:  
Que l'empresa Repsol, SA, disposa de les instal·lacions corresponents a la xarxa bàsica, xarxes de transport secundari, xarxes de distribució i resta d'instal·lacions complementàries i no s'estan utilitzant, i s'ha d'obligar a Gas Natural Cegas a la seua utilització, a fi d'evitar les contínues obres en els vials, voreres i afectacions al domini públic municipal, i s'acorda: 1. Que se sol·licite a Gas Natural Cegas l'adquisició de les instal·lacions i xarxes de servicis utilitzats per Repsol, SA; 2. Que subsidiàriament s'obligue l'empresa peticionària a compartir les xarxes de servicis existents en què consta com a interessada Repsol, SA; 3. Finalment i en cas negatiu respecte a les dites propostes, s'inicien els tràmits corresponents per a acordar l'extinció de la concessió actual existent.  
Vist que traslladades les al·legacions i l'informe del mencionat Ajuntament a l'empresa sol·licitant, esta contesta en síntesi, el següent:  
. Quant a l'al·legació formulada per Iberdrola Distribución de Gas, SAU, contesta que la sol·licitud de l'autorització administrativa es referix a una àrea geogràfica determinada, sense que la petició puga interpretar-se per meres qüestions semàntiques; que l'estudi d'inversions figura en el projecte presentat amb l'epígraf de Pressupost i quant a la planificació, i a fi igualment de donar resposta a l'informe de l'Ajuntament de Gandia, s'ha redactat un modificat al projecte que serà presentat en breu. Que en el referit modificat s'establixen igualment càlculs detallats de cabals i es delimita i concreta l'àrea coberta per la sol·licitud a les zones urbanitzable; que l'empresa peticionària és coneixedora de les xarxes existents i s'ajustarà a la legislació vigent i al que resolga la Conselleria d'Infraestructures; que la petició que Iberdrola Distribución de Gas, SAU, ha presentat es limita a la distribució de gas natural en els nous desenvolupaments urbanístics previstos al municipi, la qual cosa podria crear illes sense solució de continuïtat i que per contra, la presentada per Gas Natural Cegas, SA arreplega un compromís superior de gasificació al municipi.  
. Respecte a l'informe elaborat per l'Ajuntament de Gandia, contesta que respecte a la duplicitat existent de xarxes de Repsol, SA, s'estan duent a terme les gestions tècniques i jurídiques necessàries per a realitzar les modificacions necessàries del projecte.  
Vist el contingut dels escrits de 26 d'agost de 2005 acompanyat del projecte modificat de xarxa bàsica de gas natural al municipi de Gandia, visat en data 25 d'agost de 2005 i firmat per l'enginyera industrial Sra. Rosa Ana Frasquet Sánchez, i del de 18 de juliol de 2006 que conté l'annex aclaridor al modificat abans referit respecte de les zones i fases d'execució sol·licitades, presentats ambdós per Gas Natural Cegas, SA, en l'expedient ressenyat.  
Vista la sol·licitud presentada per la companyia Iberdrola Distribución de Gas, SAU, de 31 de març de 2005, davant del Servici Territorial d'Energia de València i el projecte d'autorització administrativa per a la distribució de gas natural en el polígon Les Foies de Gandia i les zones nord i est de la ciutat, firmat per l'enginyer industrial, Sr. Joaquín Llopis Penadés i visat pel Col·legi Oficial d'Enginyers Superiors Industrials de la Comunitat Valenciana en data 6 d'abril de 2005.  
Vist que va ser realitzada la informació pública, a què fa referència el títol IV de la Llei 34/1998, de 7 d'octubre, del Sector d'Hidrocarburs, i en l'article 78 del Reial Decret 1434/2002, pel qual es regulen les activitats de transport, distribució, comercialització subministrament i procediments d'autorització d'instal·lacions de gas natural per mitjà de l'anunci corresponent que es va publicar en els diaris El Mundo i Las Provincias el dia 17 d'octubre de 2005, en el Butlletí Oficial de la Província de València de 22 d'agost de 2005 i en el Diari Oficial de la Generalitat Valenciana de 26 d'octubre de 2005.   
D'acord amb la documentació que es troba en l'expedient, va ser presentat l'escrit d'al·legacions per Gas Natural Cegas, SA, que, en síntesi, manifesta:  
Que hi ha una sèrie de deficiències tècniques en el projecte presentat per Iberdrola Distribución de Gas, SAU, com són: la inexactitud del punt de connexió a la xarxa d'APA(1), ja que el que es ressenya pertany a una vàlvula de connexió APB(1) en un altre terme municipal, no coincidint ni la pressió, ni la situació; el tipus de subministrament provisional, sense que quede garantit en el termini i en la forma escaient; no queda garantit el subministrament de gas a tota la zona d'expansió de sòl del municipi; s'observen carències fonamentals als efectes de valorar l'eficàcia del projecte, així com que el cabal previst en l'ERM pot considerar-se insuficient per al subministrament de la zona sol·licitada. Que la sol·licitud presentada per Gas Natural Cegas arreplega un major compromís d'expansió al municipi. Que la legislació en vigor s'orienta a eliminar pràctiques ineficients en la pràctica de la distribució, com la coexistència de diversos distribuïdors en un mateix àmbit territorial i la duplicitat de les instal·lacions per a un mateix fi.  
Vist que el Servici Territorial d'Energia va sol·licitar l'informe a l'Ajuntament de Gandia, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Iberdrola Distribución de Gas, SAU, i consta en l'expedient l'acord que a continuació i resumidament es menciona:  
APB: P>16 bar  
APA: 4 bar< P £ 16 bar  
Que l'empresa Repsol, SA, disposa de les instal·lacions corresponents a la xarxa bàsica, xarxes de transport secundari, xarxes de distribució i resta d'instal·lacions complementàries i no s'estan utilitzant, s'ha d'obligar a Iberdrola Distribución de Gas, SAU, a la seua utilització, a fi d'evitar les contínues obres en els vials, voreres i afectacions al domini públic municipal, i s'acorda: 1. Que se sol·licite a Iberdrola Distribución de Gas, SAU, l'adquisició de les instal·lacions i xarxes de servicis utilitzats per Repsol, SA; 2. Que subsidiàriament s'obligue l'empresa peticionària a compartir les xarxes de servicis existents en què consta com a interessada Repsol, SA; 3. Finalment i en cas negatiu respecte a les dites propostes, s'inicien els tràmits corresponents per a acordar l'extinció de la concessió actual existent.  
Vist que traslladades les al·legacions i l'informe del mencionat Ajuntament a l'empresa sol·licitant, esta contesta en síntesi, el següent:  
. Quant a les al·legacions presentades per Gas Natural Cegas, SA, contesta: que l'única autorització vigent per a la distribució de gas al municipi de Gandia és la de 18 d'octubre de 1996, el titular de la qual és Repsol YPF, i que la dita entitat ha manifestat en l'expedient que les zones sol·licitades per Iberdrola Distribución de Gas, SAU, no coincidixen amb les que eixa companyia té canalitzades i pendents d'autorització definitiva per l'Ajuntament; que la sol·licitud no pot entendre's en termes d'exclusivitat o contindre una exclusió de la concurrència, ja que no resulta possible delimitar l'àrea concreta per a la qual se sol·licita l'autorització, ja que pareix inferir-se que està referida a tot el terme municipal en abstracte; que respecte a la indefinició al·legada, l'empresa peticionària basa la seua xarxa en els consums estimats per als desenvolupaments urbanístics actualment aprovats, més un estudi de mercat, garantint el seu subministrament al moment actual a través d'una ERM amb capacitat de 1000 m3 (n)/h, a més de projectar-se un ramal d'alimentació que amb una capacitat superior optimitze la infraestructura que s'ha d'executar en el moment present.  
. Respecte a l'informe remés per l'Ajuntament de Gandia, contesta que a la vista del contingut d'este s'expressa que la xarxa existent propietat de Repsol no la utilitza i en conseqüència no es donaria la duplicitat en el subministrament de gas, a més que esta empresa ha manifestat que les zones sol·licitades per Iberdrola Distribución de Gas, SAU, no coincidixen amb les canalitzades i pendents d'autorització definitiva per l'Ajuntament; que en el seu moment serà sol·licitada la corresponent llicència municipal, i que està disposada a atendre la proposta de l'Ajuntament d'adquirir les xarxes existents titularitat de Repsol Butano, SA, amb els acords pertinents previs, la qual cosa en definitiva comportaria l'extinció de l'autorització administrativa existent.  
Vist que de la dita sol·licitud i projecte es va remetre separata als efectes d'establir l'oportú condicionat tècnic, a la resta de les administracions públiques, organismes i, si és el cas, empreses de servicis públics o d'interés general afectats, i consten en l'expedient els informes remesos i la conformitat amb estos de l'empresa peticionària.  
Vista la sol·licitud presentada per la companyia Gas Alicante, SAU, de 25 d'agost de 2005, davant del Servici Territorial d'Energia de València junt amb el projecte d'autorització administrativa prèvia per a la distribució de gas natural canalitzat al terme municipal de Gandia (València), firmat per l'enginyer industrial, Sr. Pedro Vinaches Almiñana i visat pel Col·legi Oficial d'Enginyers Superiors Industrials de la Comunitat Valenciana, demarcació d'Alacant, en data 29 de juliol de 2005, perquè li siga atorgada l'autorització administrativa prèvia per a la distribució de gas natural canalitzat al municipi de Gandia. (CBREDE 2005/38/46).  
Atés que la disposició transitòria quinzena de la Llei 34/1998, de 7 d'octubre, del Sector d'Hidrocarburs, declara que sobre la zona de distribució de gas natural d'una concessió que, d'acord amb la disposició addicional sisena de la present llei, haguera esdevingut en autorització, no podran concedir-se noves autoritzacions per a la construcció d'instal·lacions de distribució fins a l'1 de gener de 2005.   
Atés la sol·licitud subscrita conjuntament de transmissió de titularitat dels drets i de les instal·lacions executades al municipi de Gandia, de Repsol Butano, SA, a favor de Gas Natural Cegas, SA, així com de les instal·lacions per a la distribució per canalització de combustibles gasosos, ja executades i definides en els respectius projectes presentats per esta.  
Vist que, d'acord amb la sol·licitud de Gas Natural Cegas, SA, i la documentació presentada, així com amb la consecució de l'autorització de la transmissió de titularitat sol·licitada, la finalitat que es perseguix amb la construcció i la utilització de les instal·lacions és dotar d'infraestructura gasista com a energia alternativa, facilitar el desenvolupament industrial i la diversificació energètica.  
Vist que Gas Natural Cegas, SA, reunix els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés l'informe emés pel Servici Territorial d'Energia de València sobre la sol·licitud presentada d'autorització administrativa per a la construcció de la xarxa de distribució de gas natural al terme municipal de Gandia.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa.  
Atés que el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, establix en el capítol III, del títol IV, el règim jurídic per a la transmissió d'instal·lacions de distribució de gas natural.  
Atés que la Llei 34/1998, de 7 d'octubre, del Sector d'Hidrocarburs, referix en l'article 45.5 que el règim jurídic establit en el capítol V del títol IV de la llei és d'aplicació quan la instal·lació receptora del subministrament de gas tinga com a objecte la seua distribució per canalització i que en l'article 73, de l'esmentat capítol V del títol IV, sobre l'autorització d'instal·lacions de distribució de gas natural establix que la transmissió de les instal·lacions haurà de ser comunicada a l'autoritat concedent de l'autorització original.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, a la connexió, a l'abast, la qualitat i condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998, i amb l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia, resol:  
Primer. Autoritzar administrativament la transmissió de la titularitat de Repsol Butano, SA, a favor de Gas Natural Cegas, SA, dels drets derivats de la concessió administrativa atorgada mitjançant una Resolució, de 18 d'octubre de 1996, de la Conselleria d'Indústria i Comerç per a la prestació del servici públic de subministrament i distribució per canalització de combustibles gasosos de la 2a i 3a família al municipi de Gandia, província de València, així com de les instal·lacions per a la distribució per canalització de combustibles gasosos ja executades, d'acord amb el projecte d'execució de les instal·lacions aprovades a Repsol Butano, SA, corresponents a l'emmagatzemament de GLP i xarxa bàsica de distribució.  
Segon. La concurrència de sol·licituds presentades pels peticionaris, Gas Natural, Cegas, SA, Iberdrola Distribución de Gas, SAU, i Gas Alicante, SAU, respecte a l'autorització administrativa per a la gasificació al municipi de Gandia, i atorgar a Gas Natural Cegas, SA, l'autorització administrativa per a la construcció de la xarxa de distribució de gas natural a la localitat de Gandia a la província de València, les característiques principals de la qual són:  
. Subjecte: Gas Natural Cegas, SA.  
. Tipus de gas: gas natural.  
. Punt de connexió:  
. Solució inicial provisional per al subministrament:  
Constituït pel centre d'emmagatzemament de gas propà .ja executat. i que es modifica a planta d'aire propanat, situat en aquell mateix emplaçament al nord del nucli urbà (Pla 1 de l'annex de data juliol 2006), amb les característiques següents:  
a) Centre d'emmagatzemament de gas propà a MPB(1), els components de les quals són:  
. Un depòsit de GLP de 213.000 litres de capacitat.  
. Equip de vaporització.  
. Equip de regulació doble APA/MPB(1).  
. Xarxa de canonades.  
. Xarxa d'incendis.  
b) Planta d'aire propanat  
. Dos ejectors d'aire prolongat, de cabals 800 i 400 m3 /h.  
. Equip de regulació fins a MPA.  
. Vaporitzador de 500 kg/h .substituïx l'existent de 2000 kg/h-, equip de transvasament i reguladors.  
. Xarxa ampliada de connexió de 15 m de longitud, dels nous reguladors amb els ejectors i fins a la connexió a la xarxa original (situats en el recinte del centre d'emmagatzemament).  
. Solució definitiva:  
Connexió a la xarxa d'APA(1) i Estació de Regulació i Mesura (ERM) que s'ha de connectar amb el ramal APA(1) del gasoducte Villalonga-Gandia-Oliva, situada en les proximitats de la carretera Gandia-Grau. Posteriorment es desmantellarà la planta d'aire propanat provisional, abans descrita.  
. Tres ERM de MPB/MPA(1), que disposen d'una pressió d'entrada de 4 bar i d'eixida de 0,4 bar, amb un cabal nominal de 1000 m3 (n)/h, cada una, i les seues ubicacions respectives són:  
. 1a ERM: pròxima a la plaça Cánovas del Castillo (nucli urbà).  
. 2a ERM: pròxima a l'encreuament de l'av. Pius XI amb l'av. Blasco Ibáñez (nucli urbà).  
. 3a ERM: pròxima a l'encreuament de l'av. de la Pau amb el c/ del Grau (nucli del Grau).  
. Zona geogràfica:  
Les zones urbanes tal com queden reflectides en la descripció d'àrees compreses en les Fases I, II i III de l'apartat següent, qualificades com a tals d'acord amb el vigent Pla General d'Ordenació Urbana, i aquelles actuacions urbanístiques amb planejament aprovat, les quals s'acreditaran per mitjà del certificat oportú.   
(1) APA: 4 bar< P £ 16 bar  
MPB: 0,4 bar< P £ 4 bar  
MPA: 0,05 bar < P £ 0,4 bar  
§ Característiques de les instal·lacions i plans d'expansió:   
. Fase I: 1a Anualitat (comptadora des de la data d'aprovació del projecte d'execució).  
a) Distribució de la xarxa amb canonada de polietilé PE 100, sdr 17,6:  
- Aprofitament de la xarxa existent de Repsol Butano, SA, de diàmetres 250, 200, 160, 110, 90, 63 i 40 mm en mitjana pressió A(1), i longituds respectives 1.035, 20, 1.676, 618, 510, 1.631 i 5.577 metres.   
Total longitud: 11.067 metres.  
. Nova xarxa de canalització de reforçament que s'ha d'executar per Gas Natural Cegas, SA, de diàmetres 200, 160 i 90 mm en mitjana pressió A(1), i longituds respectives 2.384, 2.252 i 49 metres.  
Total longitud: 4.685 metres.  
b) Delimitació geogràfica:   
Comença en el punt definitiu d'entrega en l'av. d'Alacant, i queda definida per la poligonal els trams de la qual són, l'av. d'Alacant, c/ Menéndez Pelayo, c/ Ferrocarril d'Alcoi, Passeig Germanies, c/ Sant Pere, c/ Pinet, el c/ Gabriel Miró, c/ Cardenal Cisneros i l'av. de València fins a tancar-se l'àrea en l'av. d'Alacant en tornar al punt d'entrega, tal com s'indica en els plans número 1 i 2 (annex de data juliol 2006).  
La dita àrea està ampliada per l'afectació del nou emplaçament de la planta de GLP provisional descrita, és a dir, la zona delimitada per l'av. del Grau, av. de Blasco Ibáñez, av. de la Mar, c/ Vicent Masip i camí de l'Alqueria del Duc.  
. Fase II: 2a Anualitat (a partir del segon exercici de la data d'aprovació del projecte d'execució).  
a) Distribució de la xarxa amb canonada de polietilé PE 100, sdr 17,6:  
. Aprofitament de la xarxa existent de Repsol Butano, SA, de diàmetres 250, 200, 160, 110, 90, 63 i 40 mm en mitjana pressió A(1), i longituds respectives 1.535, 212, 27, 459, 590, 2.578 i 7.071 metres.   
Total longitud: 12. 472 metres.  
. Nova xarxa de canalització de reforçament que s'ha d'executar per Gas Natural Cegas, SA, de diàmetres 200, 160 i 110 mm en mitjana pressió A(1), i longituds respectives 3.322, 2.483 i 1.266 metres.  
Total longitud: 7.071 metres.  
b) Delimitació geogràfica:   
S'estén a partir de la Fase I, incloent tota l'àrea del municipi fins als límits del sòl urbà i urbanitzable en la part sud i oest, des dels vials c/ Menéndez Pelayo, av. República Argentina, c/ Castelló de les Gerres, c/ Sant Pere, c/ Pinet, c/ Gabriel Miró, av. València i av.   
(1) APA: 4 bar< P £ 16 bar  
MPB: 0,4 bar< P £ 4 bar  
MPA: 0,05 bar < P £ 0,4 bar  
d'Alacant fins al final del sòl urbanitzable, que el delimiten les zones urbanitzable existents, així com el c/ Convent, av. Esports, av. de Blasco Ibáñez i Joan Fuster al nord de la població, tal com s'indica en els plans número 1 i 2 (annex de data juliol 2006).  
. Fase III: 3a Anualitat (a partir del tercer exercici de la data d'aprovació del projecte d'execució).  
a) Distribució de la xarxa amb canonada de polietilé PE 100, sdr 17,6:  
. Nova xarxa de canalització que s'ha d'executar per Gas Natural Cegas, SA, de diàmetres 200 i 160 mm en mitjana pressió A(1), i longituds respectives 4.873 i 3.173 metres.  
Total longitud: 8.010 metres.  
. Nova xarxa de canalització de reforçament que s'ha d'executar per Gas Natural Cegas, SA, de diàmetre 200 mm en mitjana pressió B(1), i longitud total de 5.608 metres.  
b) Delimitació geogràfica:   
S'estén a partir de la Fase II, incloent tota l'àrea del municipi fins als límits del sòl urbà i urbanitzable en la part nord, comprén la zona de la platja, des de l'av. de Blasco Ibáñez, fins al passeig Marítim i el límit del sòl urbanitzable est i oest de la platja, tal com s'indica en els plans número 1 i 2 (annex de data juliol 2006).  
§ Pressupost del projecte modificat: 1.180.462,18 euros.  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
Primera. El titular d'esta constituirà en el termini d'un mes, a partir de la data de la notificació de la present resolució una garantia per valor de 23.609,24 euros, import del dos per cent del pressupost de la instal·lació que figura en l'expedient de sol·licitud, que cal presentar en el Servici Territorial d'Energia de València, per a garantir el compliment de les seues obligacions, de conformitat amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març de, reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria   
(1) APA: 4 bar< P £ 16 bar  
MPB: 0,4 bar< P £ 4 bar  
MPA: 0,05 bar < P £ 0,4 bar  
d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució.  
Segona. Gas Natural Cegas, SA, complirà amb les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels Distribuïdors i Comercialitzadors en relació al subministrament de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
Tercera. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Quarta. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica o estatal d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Cinquena. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005 d'11 de març.  
Sisena. Les instal·lacions que cal establir es faran d'acord amb el projecte tècnic d'execució que es presentarà en el Servici Territorial d'Energia de València en el termini de sis mesos, comptador a partir de la data de la notificació d'esta i s'ajustaran, en tot cas, al contingut i abast de les característiques principals arreplegades en la part resolutiva de l'autorització atorgada; es referiran als elements compresos en l'àmbit d'aplicació del Reglament de Xarxes i Connexions de Combustibles Gasosos aprovat per Orde de 18 de novembre de 1974 (BOE 6 desembre 1974) i modificat per l'Orde de 26 d'octubre de 1983 (BOE 08.11.83) i la seua correcció d'errades (BOE 23.07.84), l'Orde de 6 de juliol de 1984 (BOE 23.07.84), l'Orde de 9 de març de 1994 (BOE 21.03.94), l'Orde de 29 de maig de 1998 (BOE 11.06.98), i compliran este reglament, així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
No obstant això, amb anterioritat a la finalització del dit termini, Gas Natural Cegas, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
Setena. La present autorització s'atorga sense perjuí de tercers i deixant fora de perill els drets particulars.  
Huitena. Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Novena. La present autorització entrarà en vigor l'endemà de la data la seua notificació.  
La present resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 29 de setembre de 2006.. El director general d'Energia: Antonio Cejalvo Lapeña.